వాషిగ్టన్, ఏప్రిల్ 12: డొనాల్డ్ ట్రంప్ అధ్యక్షుడైన తర్వాత అమెరికాలో ముస్లింలపై దాడుల పరంపర రోజురోజుకూ పెరుగుతూనే ఉంది. తాజాగా విస్కాన్సీ రాష్ట్రంలోని మిల్వాకీ నగరంలో ఓ ముస్లిం మహిళను రోడ్డుపైనే చావబాదిన ఘటన ఆలస్యంగా వెలుగులోకి వచ్చింది. హిజాబ్ (ముసుగు) తొలగించాలంటూ తనను ఓ వ్యక్తి గొడ్డును బాదినట్లు బాదాడని ఆ మహిళ రోదిస్తూ చెప్పింది. ఈ ఘటన సోమవారం జరగగా ఆస్పత్రిలో చేరిన బాధిత మహిళ మంగళవారం ఇంటికి చేరుకుంది. పేరు చెప్పేందుకు నిరాకరించిన ఆ మహిళ తనపై దాడికి సంబంధించి ఓ టీవీ చానెల్కు తెలిపిన వివరాలు.. మహిళ ప్రార్థన ముగించుకొని ఇంటికి నడుచుకుంటూ వెళ్తుండగా వేగంగా వచ్చిన ఓ కారు ఆమె పక్కన ఆగింది. కారులోంచి దిగిన ఓ ఆగంతకుడు హిజాబ్ తొలగించాలని మహిళను ఆదేశించాడు. నిరాకరించిన మహిళ అతడికి ఎదురు తిరిగింది. దీంతో కోపోద్రిక్తుడైన ఆ వ్యక్తి మహిళను నేలపై పడేసి జంతువును బాదినట్లు బాదాడు. రక్తంతో తడిసిన హిజాబ్ను తొలగించిన తర్వాత మళ్లీ ఫుట్పాతపై పడేసి నోటికొచ్చినట్లు తిడుతూ తలపై ఇష్టమొచ్చిన రీతిలో బాదాడు. దెబ్బలకు తాళలేక అపస్మారక స్థితికి చేరుకున్న మహిళను ఎవరో ఆస్పత్రిలో చేర్చారు.
vashigton, epril 12: donald trump adhyakshudaina tarvaata americalo muslimlapai daadula parampara rojurojuku perugutune undi. taajaagaa visconsy rashtramloni milwaki nagaramlo oo muslim mahilanu roddupaine chaavabaadina ghatana aalasyamgaa veluguloki vachindi. hizab (musugu) tolaginchaalantuu tananu oo vyakti goddunu baadinatlu baadaadani aa mahila rodistuu cheppindi. ee ghatana somavaram jaragaga aaspatrilo cherina baadhita mahila mangalavaaram intiki cherukundi. paeru cheppenduku niraakarinchina aa mahila tanapai daadiki sambandhinchi oo tv chaanelku telipina vivaraalu.. mahila praarthana muginchukoni intiki naduchukuntu veltundagaa vegamgaa vachina oo kaaru aame pakkana aagindi. kaarulonchi digina oo aagantakudu hizab tolaginchaalani mahilanu aadesinchaadu. niraakarinchina mahila atadiki eduru tirigindi. deentho kopodriktudaina aa vyakti mahilanu neelapai padesi jantuvunu baadinatlu baadaadu. raktamtho tadisina hijaabnu tolaginchina tarvaata malli futpatapai padesi notikochinatlu tidutuu talapai ishtamochina reetilo baadaadu. debbalaku taalaleka apasmaaraka sthitiki cherukunna mahilanu evaro aaspatrilo cherchaaru.